יהושע ון דייק

הרב יהושע שלמה ון דייק (נולד בשנת תש"ל) הוא ראש ישיבת איתמר.

==ביוגרפיה==

נולד בשנת תש"ל. אביו, ד"ר יהודה ון-דייק, שימש כמנהל מחלקת הגריאטריה במרכז הרפואי שערי צדק.

למד בישיבת ירושלים לצעירים, ולאחר מכן כ-10 שנים בישיבת מרכז הרב ו-3 שנים בכולל דולב-טלמונים, והיה תלמידם של הרב אברהם אלקנה כהנא שפירא, הרב שאול ישראלי, הרב יעקב אריאל, הרב צבי טאו והרב אביגדר נבנצל. בצה"ל שירת בהנדסה קרבית.

הוסמך לרבנות בשנת תשנ"ז על ידי הרבנות הראשית ובשנת תש"ס קיבל כושר רב עיר על ידי הרב אליהו בקשי דורון והרב ישראל מאיר לאו.

שימש מספר שנים כר"מ במכינה קדם-צבאית בני דוד ובבית מדרש לבוגרי צבא ביישוב עלי. החל משנת תשס"ג ועד לשנת תשפ"ב כיהן כרב היישוב רמת מגשימים ולימד במכינה קדם-צבאית קשת יהודה, בישיבת הגולן ובמדרשת נוב לבנות.

משנת תשע"ז מונה, בנוסף, לראשות הישיבה הגבוהה באיתמר – כממשיכו של הרב אביחי רונצקי (הרבצ"ר לשעבר) שייסד את הישיבה ועמד בראשותה עד סמוך לפטירתו.
תחומי ההוראה שלו הם גמרא בבקיאות ובעיון, הלכה, כתבי הרב קוק, תנ"ך, פרשת שבוע, מוסר והדרכת חתנים.

ממייסדי תלמוד תורה גולני שבחספין שברמת הגולן וממייסדי אולפנת קצרין.

חבר מרכז בארגון ליב"ה וברבני דרך אמונה ומרבני ארגון חותם, וחבר בארגון נאמני הרבנות הראשית. על ספר השו"ת שלו 'מבשן אשיב' זכה בפרס הרב ישראלי לשנת תשע"ה. מעביר שיעורים בכנסים מרכזים כמו ימי העיון לתנ"ך ובניין שלם. פרסם מאמרים בכתבי העת "תחומין", "צהר" ו"האוצר" ו"אסיא". בשנים האחרונות מעביר שיעורים מדי שבוע ברדיו כאן מורשת.

==חיבוריו==
* מבשן אשיב: שאלות ותשובות ובירורי דינים. עריכה: בעז אופן. בהוצאת מכון התורה והארץ. חלק א'. תשע"ד. 639 עמודים. חלק ב'. תש"פ. 636 עמודים. בספרים הסכמות מהרבאברהם דב אוירבך אב בית דין טבריה, הרב אביגדר נבנצל, הרב יעקב אריאל, הרב שלמה משה עמאר, הרב יצחק יוסף והרב דב ליאור.
*באר ראי: עיון בפרשת השבוע לאור תורת הראי"ה קוק. חמישה כרכים על התורה בהוצאת ישיבת איתמר, תשפ"ב. בספרים הסכמות מהרב יעקב אריאל, הרב צבי טאו, הרב דב ליאור והרב אביגדור נבנצאל.

== חיים אישיים ==
נשוי לדניאלה (בתם של נעמי ופרופסור משה גמרי – ראש מחלקת MRI בבית החולים הדסה עין-כרם), להם 7 ילדים והם מתגוררים באיתמר.

==קישורים חיצוניים==
* [http://www.bneyzion.co.il/בית-המדרש/רבנים?rav=הרב%20יהושע%20ון-דייק שיעורי הרב יהושע ואן דייק] אתר בני ציון.
* [http://itamar.org.il/category/vandayek/ כל השיעורים של הרב יהושע ון דייק], ישיבת איתמר
* [https://www.youtube.com/results?search_query=הרב+יהושע+ון+דייק שיעוריו], ערוץ היוטיוב
* 
* [http://merhav.nli.org.il/primo_library/libweb/action/search.do?&tab=default_tab&srt=rank&ct=search&mode=Basic&dum=true&indx=1&fn=search&vid=NLI&vl(freeText0)=יהושע%20ואן%20דייק ספריו באתר הספרייה הלאומית]
* [http://www.kipa.co.il/יהדות/מאמר-בתחומין-אין-כל-היתר-לנשים-לטבול-ללא-בלנית/ מאמר בתחומין: "אין כל היתר לנשים לטבול ללא בלנית"], אתר כיפה
* [http://en.calameo.com/read/0016608028955ab35d74e מאמרו חתונה אחת לעם אחד], עיתון בשבע. [https://www.inn.co.il/Articles/Article.aspx/11822 ראו כאן מאמר תגובה] של הרב אליעזר מלמד לדבריו.
* [http://shishibagolan.co.il/פרס-היצירה-תורנית-לספרו-של-הרב-יהושע-ון/ פרס היצירה התורנית לספרו של הרב יהושע ון דייק "מבשן אשיב"]
* [https://web.archive.org/web/20161111184342/http://keshetyehuda.org/ram.php?id=4 מקצת מהביוגרפיה שלו] באתר מכינת קשת יהודה.
* [https://www.inn.co.il/News/News.aspx/306298 הרב יואל קטן על הספר 'באר ראי'], עיתון בשבע
* [https://www.inn.co.il/tags/הרב_יהושע_ון_דייק/ כל הכתבות על הרב יהושע ון דייק], באתר ערוץ 7

==הערות שוליים==

קטגוריה:רבנים ישראלים
קטגוריה:בוגרי ישיבת ירושלים לצעירים
קטגוריה:בוגרי ישיבת מרכז הרב
קטגוריה:תלמידי הרב אברהם אלקנה שפירא
קטגוריה:רמת הגולן: רבנים
קטגוריה:רבני מושבים
קטגוריה:רמת מגשימים: אישים
קטגוריה:רבני הציונות הדתית
קטגוריה:ראשי ישיבות הסדר
קטגוריה:רבני המכינה הקדם-צבאית בני דוד
קטגוריה:רבני המכינה הקדם-צבאית קשת יהודה
קטגוריה:רבני ישיבת הגולן
קטגוריה:מחברי ספרי שו"ת ישראלים
קטגוריה:מחברי ספרי הלכה
קטגוריה:פרשני מקרא בעת החדשה
קטגוריה:תלמידי הרב שאול ישראלי
קטגוריה:איתמר
קטגוריה:מועצה אזורית שומרון: אישים